વેપારીઓ નવા વર્ષથી નવા ચોપડાઓમાં નવેસરથી હિસાબ માંડે છે.આ દિવસે સવારમાં સૌ પોતપોતાના કુલદેવતા સહિત લક્ષ્મી,વિષ્ણુ,વાસુદેવ ઇત્યાદિ બધાં દેવતાનું પૂજન કરે છે.દરેક ધંધાર્થી પોતાના ધંધાને નવી રીતે શરૂ કરે છે.લગભગ ખેડુતોના ઘરમાં ધાન્ય આવી ગયું હોય છે.બેસતાં વર્ષ પછી શિયાળાના પાકની વાવણીનો આરંભ થાય છે.કોઠીઓમાંથી બીજ બહાર કાઢવામાં આવે છે.ભૂમિપૂજન પણ થાય છે.આમ,આ નવલાં દિવસને સહુ પોતપોતાની રીતે ઉમંગ-ઉત્સાહથી ઉજવે છે.બલિરાજાની પૂજા કરવાનું પણ ઘણા ધર્મશાસ્ત્રોમાં કહેવાયું છે.